CELEX: 62010CN0234
Language: sl
Date: 2010-05-12 00:00:00
Title: Zadeva C-234/10: Predlog za sprejetje predhodne odločbe, ki ga je 12. maja 2010 vložilo Tribunal de grande instance de Nanterre (Francija) – Družba Tereos – Union de coopératives agricoles à capital variable proti Directeur général des douanes et droits indirects, Receveur principal des douanes et droits indirects de Gennevilliers

14.8.2010   
            
            
               SL
            
            
               Uradni list Evropske unije
            
            
               C 221/17
            
         Predlog za sprejetje predhodne odločbe, ki ga je 12. maja 2010 vložilo Tribunal de grande instance de Nanterre (Francija) – Družba Tereos – Union de coopératives agricoles à capital variable proti Directeur général des douanes et droits indirects, Receveur principal des douanes et droits indirects de Gennevilliers
   (Zadeva C-234/10)
   ()
   2010/C 221/28
   Jezik postopka: francoščina
   
      Predložitveno sodišče
   
   Tribunal de grande instance de Nanterre
   
      Stranke v postopku v glavni stvari
   
   
      Tožeča stranka: Družba Tereos – Union de coopératives agricoles à capital variable
   
      Toženi stranki: Directeur général des douanes et droits indirects, Receveur principal des douanes et droits indirects de Gennevilliers
   
      Vprašanji za predhodno odločanje
   
   
               1.
            
            
               Ali je treba člen 15(1)(d) Uredbe 1260/2001 (1) razlagati tako, da je treba pri izračunu povprečne izgube za vse kategorije izvoženega sladkorja znesek dejanskih stroškov deliti z zneskom izvožene količine, ne glede na to, ali so bila za to količino dejansko izplačana nadomestila ali ne?
            
         
               2.
            
            
               Ali je Uredba 1193/2009 (2) glede na člen 15 Uredbe Sveta 1260/2001 neveljavna, ker določa tako proizvodno dajatev za sladkor, ki je izračunana na podlagi povprečne izgube, pri izračunu katere se, kar zadeva sladkor, izvožen v predelanih proizvodih, znesek izvoznega nadomestila na enoto za te proizvode pomnoži s skupno izvoženo količino, vključno s količino, ki je bila izvožena brez izplačila nadomestila, ne pa da bi se dejansko nastali stroški delili z zneskom izvožene količine, ne glede na izplačilo nadomestila?
            
         
      (1)  Uredba Sveta (ES) št. 1260/2001 z dne 19. junija 2001 o skupni ureditvi trgov za sladkor (UL L 178, str. 1).
   
      (2)  Uredba Komisije (ES) št. 1193/2009 z dne 3. novembra 2009 o popravku uredb (ES) št. 1762/2003, (ES) št. 1775/2004, (ES) št. 1686/2005, (ES) št. 164/2007 in o določitvi zneskov za proizvodne dajatve v sektorju sladkorja za tržna leta 2002/2003, 2003/2004, 2004/2005, 2005/2006 (UL L 321, str. 1).